CELEX: 52007PC0855
Language: sk
Date: 2007-12-21
Title: Návrh rozhodnutie Rady o pozícii, ktorú má Spoločenstvo prijať vo Výbore pre spoluprácu vytvorenom Dohodou o partnerstve a spolupráci medzi Európskymi spoločenstvami a ich členskými štátmi na jednej strane a Gruzínskom na strane druhej, týkajúcej sa ustanovenia Podvýboru pre spravodlivosť, slobodu a bezpečnosť

Dôležité právne oznámenie

|

52007PC0855

Návrh rozhodnutie Rady o pozícii, ktorú má Spoločenstvo prijať vo Výbore pre spoluprácu vytvorenom Dohodou o partnerstve a spolupráci medzi Európskymi spoločenstvami a ich členskými štátmi na jednej strane a Gruzínskom na strane druhej, týkajúcej sa ustanovenia Podvýboru pre spravodlivosť, slobodu a bezpečnosť  /* KOM/2007/0855 v konečnom znení */  

	[pic] | KOMISIA EURÓPSKYCH SPOLOČENSTIEV |Brusel, 21.12.2007KOM(2007) 855 v konečnom zneníNávrhROZHODNUTIE RADYo pozícii, ktorú má Spoločenstvo prijať vo Výbore pre spoluprácu vytvorenom Dohodou o partnerstve a spolupráci medzi Európskymi spoločenstvami a ich členskými štátmi na jednej strane a Gruzínskom na strane druhej, týkajúcej sa ustanovenia Podvýboru pre spravodlivosť, slobodu a bezpečnosť(predložený Komisiou)DÔVODOVÁ SPRÁVA1.  Rada pre spoluprácu EÚ a Gruzínska prijala na svojom zasadnutí dňa 14. novembra 2006 odporúčanie o implementácii Akčného plánu európskej susedskej politiky (ESP). Ako sa uvádza v tomto odporúčaní, uvedený akčný plán určuje konkrétne kroky pri napredovaní plnenia povinností strán, ktoré boli stanovené v Dohode o partnerstve a spolupráci z roku 1999 medzi Európskymi spoločenstvami a Gruzínskom, a poskytuje širší rámec na poskytovanie užšej ekonomickej a právnej integrácie Gruzínska do EÚ počas obdobia 5 rokov.2.  Akčný plán ESP EÚ a Gruzínska sa týka niekoľkých cieľov týkajúcich sa oblasti spravodlivosti, slobody a bezpečnosti, a najmä „Prioritnej oblasti 4“ a bodu 4.3 „Všeobecných cieľov a činností“. Okrem toho, Akčný plán ESP EÚ a Gruzínska zlepšuje dialóg medzi EÚ a Gruzínskom o migračnej problematike, okrem iného vrátane readmisie a vízových otázok.3.  S cieľom vytvoriť príslušný inštitucionálny rámec pre rozvoj tohto dialógu a pre realizáciu právneho monitorovania implementácie cieľov v oblasti spravodlivosti, slobody a bezpečnosti predpokladá Akčný plán ESP EÚ a Gruzínska (v kapitole 4.3) ustanovenie nového Podvýboru pre spravodlivosť, slobodu a bezpečnosť v rámci Dohody o partnerstve a spolupráci medzi Európskymi spoločenstvami a ich členskými štátmi a Gruzínskom.4.  Podľa článku 2 ods. 1 rozhodnutia Rady a Komisie z 31. mája 1999 o záveroch uvedenej dohody o partnerstve a spolupráci sa prikladá znenie návrhu rozhodnutia Rady o pozícií, ktorá má byť prijatá Spoločenstvom vo Výbore pre spoluprácu medzi EÚ a Gruzínskom s ohľadom na ustanovenie Podvýboru pre spravodlivosť, slobodu a bezpečnosť.NávrhROZHODNUTIE RADYo pozícii, ktorú má Spoločenstvo prijať vo Výbore pre spoluprácu vytvorenom Dohodou o partnerstve a spolupráci medzi Európskymi spoločenstvami a ich členskými štátmi na jednej strane a Gruzínskom na strane druhej, týkajúcej sa ustanovenia Podvýboru pre spravodlivosť, slobodu a bezpečnosťRADA EURÓPSKEJ ÚNIE,so zreteľom na Zmluvu o založení Európskeho spoločenstva,so zreteľom na článok 2 ods. 1 rozhodnutia Rady a Komisie z 31 mája 1999[1] o uzavretí Dohody o partnerstve a spolupráci medzi Európskymi spoločenstvami a ich členskými štátmi na jednej strane a Gruzínskom na strane druhej,so zreteľom na návrh Komisie,keďže:(1) Rada pre spoluprácu EÚ a Gruzínska prijala na svojom zasadnutí dňa 14. novembra 2006 odporúčanie o implementácii Akčného plánu európskej susedskej politiky (ESP).(2) Článok 83 uvedenej dohody o partnerstve a spolupráci ustanovuje, že Rade pre spoluprácu pri výkone jej povinností pomáha Výbor pre spoluprácu.(3) Rada pre spoluprácu EÚ a Gruzínska prijala 12. októbra 1999[2] procedurálne pravidlá Výboru pre spoluprácu, ktoré delegujú povinnosť vytvorenia a ďalšieho zriaďovania podvýborov na Výbor pre spoluprácu EÚ a Gruzínska.ROZHODLA TAKTO:Jediný článokPozíciu, ktorú má Spoločenstvo prijať vo Výbore pre spoluprácu vytvorenom podľa článku 83 Dohody o partnerstve a spolupráci medzi Európskymi spoločenstvami a ich členskými štátmi na jednej strane a Gruzínskom na druhej strane, pokiaľ ide o ustanovenie Podvýboru pre spravodlivosť, slobodu a bezpečnosť, je v súlade s prílohou k tomuto rozhodnutiu.V Bruseliza RadupredsedaPRÍLOHAVÝBOR PRE SPOLUPRÁCU,so zreteľom na Dohodu o partnerstve a spolupráci medzi Európskymi spoločenstvami a ich členskými štátmi na jednej strane a Gruzínskom na druhej strane (ďalej „dohoda“), a najmä na jej článok 83,keďže:(1) Podľa článku 10 procedurálnych pravidiel Výboru pre spoluprácu[3], môže Výbor pre spoluprácu ustanovovať podvýbory a určovať ich mandát.(2) Akčný plán (ESP) Rady pre spoluprácu EÚ a Gruzínska (v kapitole 5) uvádza, že spoločné orgány vytvorené podľa dohody budú napomáhať implementácii a monitorovať implementáciu tohto akčného plánu a že štruktúry vytvorené podľa dohody by sa mali preskúmať s cieľom zabezpečiť plné zohľadnenie všetkých priorít európskej susedskej politiky.(3) Oblasti spravodlivosti, slobody a bezpečnosti predstavujú kľúčové priority Akčného plánu ESP EÚ a Gruzínska,ROZHODOL TAKTO:Jediný článokTýmto sa ustanovuje Podvýbor pre spravodlivosť, slobodu a bezpečnosť. V prílohe je mandát tohto podvýboru.Vza Výbor pre spoluprácu EÚ a Gruzínska za Gruzínskoza Európske spoločenstvoMandát Podvýboru pre spravodlivosť, slobodu a bezpečnosť ustanoveného podľa Dohody o partnerstve a spolupráci medzi Európskymi spoločenstvami a ich členskými štátmi a GruzínskomVÝBOR PRE SPOLUPRÁCU,so zreteľom na Dohodu o partnerstve a spolupráci, ktorou sa zakladá partnerstvo medzi Európskymi spoločenstvami a ich členskými štátmi na jednej strane a Gruzínskom na strane druhej,so zreteľom na procedurálne pravidlá Výboru pre spoluprácu, ktoré boli ustanovené 12. októbra 1999 Radou pre spoluprácu ako príloha jej vlastných procedurálnych pravidiel, a najmä jej článku 10,sa ustanovuje Podvýbor pre spravodlivosť, slobodu a bezpečnosť s týmto mandátom:Článok 1Podvýbor vedie rokovania o implementácii dohody o partnerstve a spolupráci a súvisiaceho Akčného plánu európskej susedskej politiky v týchto oblastiach:-  správa hraníc,-  riadenie legálnej a nelegálnej migrácie (vrátane záležitostí týkajúcich sa readmisie, víz, bezpečnosti cestovných dokladov, azylu),-  osoby vysídlené v rámci vlastnej krajiny,-  boj proti organizovanému zločinu (vrátane pašovania ľudí a obchodovania s ľuďmi, nedovolených drog, prania špinavých peňazí, počítačovej kriminality, korupcie a iných druhov nezákonných činností),-  boj proti terorizmu (vrátane financovania terorizmu),-  spolupráca v oblasti presadzovania práva a súdnictva,-  právny štát a reforma súdnictva,-  ochrana osobných údajov,-  rozvoj cezhraničnej a regionálnej spolupráce v otázkach spravodlivosti, slobody a bezpečnosti,Uvedený zoznam nie je taxatívny a Rada pre spoluprácu môže doplniť ďalšie témy.Článok 2Podvýbor podlieha Výboru pre spoluprácu. Podvýbor podáva správy a predkladá svoje závery po každom stretnutí Výboru pre spoluprácu.Článok 3Podvýbor pozostáva zo zástupcov strán.Na základe dohody oboch strán, môžu byť podľa potreby pri osobitných bodoch programu zasadnutí podvýboru vypočuté stanoviská expertov.Článok 4Strany predsedajú podvýboru striedavo v súlade s pravidlami o striedavom predsedníctve Výboru pre spoluprácu[4].Článok 5Úradník Európskej komisie a úradník vlády Gruzínska spoločne plnia úlohy stálych tajomníkov podvýboru. Všetky oznámenia týkajúce sa podvýboru sa postupujú stálemu tajomníkovi podvýboru.Článok 6Podvýbor zasadá vždy, keď si to vyžadujú okolnosti stanovené po dohode strán na základe písomnej žiadosti ktorejkoľvek zo strán a najmenej raz do roka. Každé zasadnutie sa koná na mieste, na ktorom sa dohodli obe strany a v čase, ktorý si odsúhlasili.Tajomník druhej strany odpovie na žiadosť o zasadnutie podvýboru do 15 pracovných dní od jej prijatia.Vo zvlášť naliehavých prípadoch môžu byť zasadnutia podvýboru zvolané v kratšom čase, ak s tým obe strany súhlasia.Predseda je pred každým zasadnutím informovaný o plánovanom zložení delegácie oboch strán.Zasadnutia podvýboru sa spoločne zvolávajú oboma stálymi tajomníkmi, ktorí zvolávajú zasadnutia na základe dohody s tajomníkmi Výboru pre spoluprácu.Článok 7Body na zaradenie do programu sa predkladajú stálym tajomníkom minimálne 15 pracovných dní pred konaním zasadnutia k danej problematike. Akákoľvek podporná dokumentácia sa poskytuje stálym sekretárom minimálne 10 pracovných dní pred konaním zasadnutia.Na základe týchto bodov sa navrhuje a postupuje predbežný program, spoločne s dostupnou podpornou dokumentáciou, tajomníkom Výboru pre spoluprácu, ako aj stálym zastúpeniam členských štátov, najneskôr 5 pracovných dní pred konaním zasadnutia podvýboru. Za mimoriadnych okolností, s písomným súhlasom oboch stálych sekretariátov, sa môžu body zaradiť do programu v kratšej časovej lehote.Článok 8Na svojich zasadnutiach sa podvýbor môže zaoberať ktoroukoľvek oblasťou alebo všetkými oblasťami, ktoré sú uvedené v článku 1.Článok 9Zasadnutia podvýboru nie sú verejné, pokiaľ sa nerozhodne inak.Článok 10Zápisnica sa vypracováva z každého zasadnutia. Kópie zápisníc a závery z každého zasadnutia podvýboru sa predkladajú tajomníkom Výboru pre spoluprácu. Kópie sa tiež postupujú stálym zastúpeniam členských štátov.[1] Ú. v. ES L 205, 4.8.1999, s. 1.[2] Ú. v. ES L 297, 18.11.1999, s. 38.[3] Ú. v. ES L 297, 18.11.1999, s. 38.[4] Ú. v. ES L 297, 18.11.1999, s. 38.